Liedjie Kunstenaars Oorsig | Verspei Jou Musiek met Liedjie.com
As `n kunstenaar is jy seker vertroud met dienste soos Apple Music, Deezer, Tidal en Spotify. Omdat daar net ‘n paar in Suid-Afrika beskikbaar is – met geen spesifieke fokus op die diverse en gewilde Afrikaanse musiekmark nie – het ons besluit om Liedjie te ontwikkel: ‘n musiekstroomsdiens wat toegewyd is aan Afrikaanse kunstenaars en hulle aanhangers.
Ons doel: om jou musiek ten toon te stel aan die mense wat saak maak – jou grootste fans.
Wie is ons en hoe doen ons dinge?
Liedjie is die eerste musiekstroomdiens in die NicheStreem kamp. Nadat die stigters van NicheStreem die maatskappy en die idee in 2014 geregistreer het, het hulle ondersteuning ontvang van plaaslike en internasionale beleggers om ‘n skaalbare musiekstroomdiens te ontwikkel. Ons trots Suid-Afrikaanse ontwikkelaars, bemarkers en inhoudspanne verstaan die behoeftes en begeertes van die Afrikaanse mark.
Wat kry jy as ‘n plaaslike kunstenaar?
Jy en jou eweknieë is die ware musieksterre! Meeste tradisionele musiekstroomdienste bevat meer as 30 miljoen snitte, maar Liedjie se katalogus is aansienlik kleiner. Ons fokus op inhoud wat saamgestel is deur deskundiges en wat relevant is vir die plaaslike Suid-Afrikaanse mark. Met ander woorde, as ŉ kunstenaar hoef jy nie te kompeteer met honderde-duisende ander kunstenaars vir ‘n aandeel in die musiekstroommark nie. Dit is veral belangrik omdat tantieme aan kunstenaars betaal word volgens hul markaandeel van die algehele strome op Liedjie.
As kunstenaar het jy jou eie toegewyde speellys op Liedjie, en jou musiek word in gepaste speellyste ingesluit. Ons inhoudspan werk hard om speellyste te skep vir elke bui, geleentheid, aktiwiteit, spesiale dag, fees, gebeurtenis, en vele meer. Dink aan braai, reis, liefde, goue oues, sokkie, top 20, rugby en kook. Selfs ‘n boere-orkes speellys of een vir die kinders!
Liedjie glo in die waarde van musiek. Ons het nie ŉ free tier nie. Gebruikers kry twee weke verniet om die diens te verken en daarna betaal hulle R49.99 p/m.
Hoe word jy betaal? Liedjie betaal tantieme aan al die relevante regtehouers (platemaatskappye, uitgewers, verspreiders en onafhanklike kunstenaars via derde party verspreiders soos CD Baby en DistroKid.). Met elk is daar ŉ voorafbespreekte model vir inkomste-verdeling en word die uitbetaling bepaal volgens die regtehouer se aandeel van die algehele strome op die diens. Met ander woorde, as ŉ platemaatskappy se kunstenaars 20% van die plays op die diens opmaak, dan betaal Liedjie 20% van die content revenue pool aan daardie platemaatskappy. Die maatskappy betaal dan hul kunstenaars volgens die kontrak wat tussen die twee partye bestaan.
Kan my aanhangers na my musiek luister selfs al is hulle nie gekoppel aan die Internet nie?
Ja. Deur van die aflyn modus gebruik te maak kan Liedjie musiek fans hul gunsteling speellyste op hulle telefone stoor om na te luister wanneer hulle nie aan die Internet gekoppel is nie. Jou musiek word wel ten volle beskerm en is nie oordraagbaar nie. Daar word van die gebruiker vereis om ten minste een keer per maand in te teken via `n Internet-konneksie om te verifieër dat hy/sy nog `n geldige Liedjie subskripsie het. Sodoende kan ons ook tel hoeveel strome na geluister is om te verseker dat ons akkuraat rapporteer aan die regtehouers.. Ek het kontrakte met ‘n platemaatskappy en ‘n musiekverspreider. Hoe kry ek my musiek om Liedjie?
Die kans is goed dat Liedjie reeds ‘n ooreenkoms het met jou platemaatskappy of musiekverspreider. Om seker te maak dat jou musiek op ons musiekstroomdiens geplaas word, vra vir hulle om ons te skakel by musiek@liedjie.com. Ek het nie kontrakte met ‘n platemaatskappy of musiekverspreider nie. Hoe kan ek my musiek op Liedjie plaas?
Dis maklik, volg net hierdie stappe:
STAP 1 – Registreer by ‘n musiekverspreider.
Liedjie werk saam met The Orchard South Africa, TuneCore, DistroKid en CDBaby. Vir meer inligting, e-pos ons gerus op musiek@liedjie.com.
STAP 2 – Voeg die volgende noodsaaklike merkers by jou inhoud:
STAP 3 – Indien jy TuneCore gebruik, kies vir MediaNet as ‘n digitale musiekwinkel. Dit sal verseker dat jou inhoud ons katalogus bereik.
Die bogenoemde dienste sal die lisensiëring en verspreiding van jou musiek behartig, asook die betaling van tantieme wat jy verdien met jou musiekstrome op Liedjie. Onthou asseblief dat sulke dienste gewoonlik ‘n persentasie van jou inkomste sal aftrek as vergoeding.
STAP 4 – Stel jouself voor aan ons nadat jy jou musiek aan een van die verspreiders gestuur het. Stuur asseblief ‘n e-pos aan musiek@liedjie.com.